คำอธิบายรายวิชา

กลุ่มสาระการเรียนรู้ภาษาต่างประเทศ ชั้นมัธยมศึกษาปีที่ 4 ปีการศึกษา 2563

รหัสวิชา จ 30201 รายวิชา ภาษาจีน 1

จำนวน 3.0 หน่วยกิต เวลา 120 ชั่วโมง

**ผลการเรียนรู้**

1. ปฏิบัติตามคำแนะนำในคู่มือการใช้งานต่างๆ คำชี้แจง คำอธิบาย และคำบรรยายที่ฟังและอ่าน
2. อ่านออกเสียงข้อความ ข่าว ประกาศ โฆษณา บทร้อยกรอง และบทละครสั้น ถูกต้องตามหลักการอ่าน
3. อธิบายและเขียนประโยคและข้อความให้สัมพันธ์กับสื่อที่ไม่ใช่ความเรียงรูปแบบต่างๆ ที่อ่าน รวมทั้งระบุและเขียนสื่อที่ไม่ใช่ความเรียงรูปแบบต่างๆ ให้สัมพันธ์กับประโยค และข้อความที่ฟังหรืออ่าน
4. เลือกและใช้คำขอร้อง ให้คำแนะนำ คำชี้แจง คำอธิบายอย่างคล่องแคล่ว
5. พูดและเขียนแสดงความต้องการเสนอ ตอบรับและปฏิเสธการให้ความช่วยเหลือในสถานการณ์จำลองหรือสถานการณ์จริงอย่างเหมาะสม
6. พูดและเขียนบรรยายความรู้สึกและแสดงความคิดเห็นของตนเองเกี่ยวกับ เรื่องต่างๆ กิจกรรม ประสบการณ์ และข่าวเหตุการณ์อย่างมีเหตุผล
7. เลือกใช้ภาษา น้ำเสียงและกิริยาท่าทางเหมาะกับระดับของบุคคล โอกาส และสถานที่ ตามมารยาทสังคมและวัฒนธรรมของเจ้าของภาษา
8. อธิบาย/อภิปรายวิถีชีวิต ความคิด ความเชื่อและที่มาของขนบธรรมเนียม และประเพณีของเจ้าของภาษา
9. เข้าร่วม แนะนำ และจัดกิจกรรมทางภาษาและวัฒนธรรมอย่างเหมาะสม
10. วิเคราะห์/อภิปราย ความเหมือนและความแตกต่างระหว่างวิถีชีวิต ความเชื่อและวัฒนธรรมของเจ้าของภาษาของไทยและนำไปใช้อย่างมีเหตุผล
11. ค้นคว้า สืบค้น บันทึก สรุป และแสดงความคิดเห็นเกี่ยวกับข้อมูลที่เกี่ยวข้องกับกลุ่มสาระการเรียนรู้อื่น จากแหล่งเรียนรู้ต่างๆ และนำเสนอด้วยการพูดและการเขียน
12. ใช้ภาษาในการสื่อสารสถานการณ์จริง/สถานการณ์จำลองที่เกิดขึ้นในห้องเรียน สถานศึกษาชุมชนและสังคม
13. เผยแพร่ ประชาสัมพันธ์ ข้อมูลข่าวสารของโรงเรียน ชุมชน และท้องถิ่น ประเทศชาติเป็นภาษาจีน

**คำอธิบายสาระการเรียนรู้**

ศึกษาความรู้ พยัญชนะ สระวรรณยุกต์ ในระบบสัทอักษรของภาษาจีนกลาง ฝึกทักษะฟัง พูด อ่าน เขียน เบื้องต้นเกี่ยวกับประโยคหรือข้อความอย่างง่าย เรียนรู้การสนทนาขั้นพื้นฐานในเรื่องการทักทาย การแนะนำตนเองและผู้อื่น การขอบคุณ การกล่าวลา การสอบถามสุขภาพ เพื่อให้เกิดทักษะการใช้ภาษาจีนกลางในการสื่อสารอย่างง่าย สามารถสนทนาโต้ตอบในชีวิตประจำวันได้ โดยใช้ทักษะกระบวนการความเข้าใจ ทักษะการเรียนรู้ในศตวรรษที่ 21 ได้แก่นักเรียนอ่านออก เขียนได้ มีทักษะด้านการคิดอย่างมี วิจารณญาณ และทักษะในการแก้ปัญหา ทักษะด้านการสร้างสรรค์ และนวัตกรรม ทักษะด้านความเข้าใจความต่างวัฒนธรรม ต่างกระบวนทัศน์ ทักษะด้านความร่วมมือ การทำงานเป็นทีม และภาวะผู้นำ ทักษะด้านการสื่อสาร สารสนเทศ และรู้เท่าทันสื่อ ทักษะด้านคอมพิวเตอร์ และเทคโนโลยีสารสนเทศและการสื่อสาร ทักษะอาชีพ และทักษะการเรียนรู้ มีคุณธรรม มีเมตตา กรุณา มีระเบียบวินัย มีทักษะการเรียนรู้ ภาวะผู้นำ และใช้กระบวนการ เพื่อให้มีความรู้ความเข้าใจ ความสามารถในการสื่อสาร ความสามารถในการคิด ความสามารถในการใช้ทักษะชีวิต ผ่านการเรียนการสอนที่เน้นส่งเสริมภูมิปัญญาไทยในด้านภาษาและวรรณกรรม และศาสนาและประเพณี และส่งเสริมให้นักเรียนดำรงชีวิตภายใต้ปรัชญาเศรษฐกิจพอเพียง พร้อมทั้งมีความซื่อสัตย์สุจริต ใฝ่เรียนรู้ มุ่งมั่นในการทำงานและมีวินัย